Pil forbindes mest med flis og biobrændsel, men den robuste plante indeholder meget mere end det og kan skabe grobund for et regulært eksporteventyr i Danmark Bach-famlien bag Ny Vraa Bioenergy har sammen med civilingeniør Søren Fisker oprettet et selskab Salixin, der skal udnytte de medicinske komponenter i pileekstrakten. Men naturprodukter - især som medicin - er ikke så let at slå igennem med her i landet -Jeg må ikke anprise det, for så får jeg en bøde, siger Aage Bach, ejer af Ny Vraa Bioenergy. Ifølge Kemiprofessor Lars Porskjær på Syddansk Universitet er det svært at trænge igennem i Danmark med naturprodukter. -Det skyldes blandt andet, at lægerne ikke bliver undervist i naturmedicin. Hvis det bliver grebet rigtigt an, er der dog ingen tvivl om, at netop de skrappe danske kvalitetskrav kan gøre naturprodukter til behandling af mildere sygdomme til et eksporteventyr med mange arbejdspladser. Nordjyderne kan lige så godt lave den slags selv med for eksempel pil i stedet for at importere varerne fra udlandet, siger kemiprofessoren.

Opsummering:
Et eksporteventyr med tusindvis af arbejdspladser ligger og venter lige udenfor på de nordjyske pilemarker. Men skepsis overfor naturprodukter og skrappe regler bremser mulighederne.